**D I S P O Z I Ț I A**

**privind numirea domnului Aldea Cornel Olimpiu în funcția de manager**

**la Spitalul Clinic de Urgență pentru Copii Cluj-Napoca**

Președintele Consiliul Județean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 29015/03.07.2025, elaborat de către Direcţia Juridică, prin care se motivează și fundamentează emiterea actului administrativ;

Luând în considerare procesul verbal al comisiei de concurs transmis de către Consiliul de administrație al Spitalului Clinic de Urgență pentru Copii Cluj-Napoca prin adresa înregistrată la Consiliul Județean Cluj sub nr. 28901/02.07.2025;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulația proiectelor de dispoziții ale Președintelui Consiliului Județean Cluj;

În conformitate cu prevederile:

* art. 177 alin. (1) - (2) și art. 187 alin. (10) lit. b) din Legea nr. 95/2006 privind reforma în domeniul sănătății, republicată, cu modificările și completările ulterioare;
* Ordinului Ministrului Sănătății nr. 1384/2010 privind aprobarea modelului-cadru al contractului de management și a listei indicatorilor de performanță a activității managerului spitalului public;
* Dispoziției Președintelui Consiliului Județean Cluj nr. 225 din 13 mai 2025 privind organizarea concursului sau a licitației publice pentru ocuparea funcției de manager în spitalele publice din rețeaua Consiliului Județean Cluj;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Începând cu data de 15.07.2025, domnul Aldea Cornel Olimpiu se numește în funcția de manager la Spitalul Clinic de Urgență pentru Copii Cluj-Napoca pentru o perioadă de patru ani.

**Art. 2**. Drepturile și obligațiile managerului se stabilesc prin contractul de management.

**Art. 3.** Pentru punerea în aplicare a prezentei dispoziții se desemnează Direcția Juridică și Spitalul Clinic de Urgență pentru Copii Cluj-Napoca.

**Art. 4.** Prezenta dispoziție se comunică, prin poșta electronică, domnului Aldea Cornel Olimpiu, Direcției Juridice, Spitalului Clinic de Urgență pentru Copii Cluj-Napoca, precum și Prefectului Județului Cluj.

**CONTRASEMNEAZĂ:**

**PREȘEDINTE SECRETAR GENERAL AL JUDEȚULUI**

**Alin Tișe Simona Gaci**

**Nr. 294 din 4 iulie 2025**